SL Uradni list Evropske unije C 323/26

Obvestilo Komisije o datumu začetka uporabe protokolov o pravilih o poreklu, ki določajo diagonalno kumulacijo porekla, med Evropsko unijo, Albanijo, Bosno in Hercegovino, Črno goro, Hrvaško, Nekdanjo jugoslovansko republiko Makedonijo, Srbijo (1) ter Turčijo

2009/C 323/08

Za vzpostavitev diagonalne kumulacije porekla med Evropsko unijo, Albanijo, Bosno in Hercegovino, Črno goro, Hrvaško, Nekdanjo jugoslovansko republiko Makedonijo, Srbijo ter Turčijo se Evropska unija in zadevne države preko Evropske komisije medsebojno obvestijo o veljavnih pravilih o poreklu z drugimi državami.

Na podlagi prejetih obvestil zadevnih držav priložena razpredelnica vsebuje pregled protokolov o pravilih o poreklu, ki določajo diagonalno kumulacijo porekla, navaja pa tudi datum, s katerim se takšna kumulacija začne uporabljati. Ta razpredelnica nadomesti prejšnjo (UL C 154, 7.7.2009, str. 5).

Začasni sporazum o trgovini in trgovinskih zadevah med Evropsko skupnostjo in Republiko Srbijo, ki ga je Srbija enostransko izvajala od 30. januarja 2009, Evropska unija izvaja od 8. decembra 2009. Zato so trgovci Evropske unije s tem obvestilom seznanjeni, da Obvestilo o trgovini med Srbijo in Evropsko unijo, objavljeno 7. aprila 2009 (2), ne velja več.

Opozoriti je treba, da se kumulacija lahko uporablja samo, če so države končne izdelave in končnega namembnega kraja sklenile sporazume o prosti trgovini, ki vsebujejo enaka pravila glede porekla, z vsemi državami, ki sodelujejo pri pridobitvi statusa izdelka s poreklom, tj. z vsemi državami, iz katerih izhajajo uporabljeni materiali. Materiale, ki izhajajo iz države, ki ni sklenila sporazuma z državami končne izdelave ali končnega namembnega kraja, je treba obravnavati kot materiale brez porekla.

Opozoriti je treba tudi, da so materiali s poreklom iz Turčije, ki jih zajema carinska unija EU/Turčija, lahko vključeni kot materiali s poreklom za namen diagonalne kumulacije med Evropsko unijo in državami, ki sodelujejo v stabilizacijsko-pridružitvenem procesu in za katere velja protokol o poreklu.

Oznake ISO alfa 2 za države v razpredelnici so:

— Albanija AL — Bosna in Hercegovina BA — Hrvaška HR — Nekdanja jugoslovanska republika Makedonija MK (3) — Črna gora ME — Srbija RS — Turčija TR

Datum začetka uporabe protokolov o pravilih o poreklu, ki določajo diagonalno kumulacijo, med Evropsko unijo, Albanijo, Bosno in Hercegovino, Črno goro, Hrvaško, Nekdanjo jugoslovansko republiko Makedonijo, Srbijo ter Turčijo

EU AL BA HR MK ME RS TR EU 1.1.2007 1.7.2008 1.1.2007 1.1.2008 8.12.2009 (4) AL 1.1.2007 22.11.2007 22.8.2007 26.7.2007 26.7.2007 24.10.2007 BA 1.7.2008 22.11.2007 22.11.2007 22.11.2007 22.11.2007 22.11.2007 HR 22.8.2007 22.11.2007 22.8.2007 22.8.2007 24.10.2007 MK 1.1.2007 26.7.2007 22.11.2007 22.8.2007 26.7.2007 24.10.2007 1.7.2009 ME 1.1.2008 26.7.2007 22.11.2007 22.8.2007 26.7.2007 24.10.2007 RS 8.12.2009 24.10.2007 22.11.2007 24.10.2007 24.10.2007 24.10.2007 TR (4) 1.7.2009

(1) Albanija, Bosna in Hercegovina, Črna gora, Hrvaška, Nekdanja jugoslovanska republika Makedonija ter Srbija so države, ki sodelujejo v stabilizacijsko-pridružitvenem procesu.

(2) UL C 83, 7.4.2009, str. 28.

(3) Oznaka ISO 3166. Začasna oznaka, ki nikakor vnaprej ne določa dokončne nomenklature za to državo, ki bo sporazumno določena po koncu pogajanj, ki trenutno potekajo v Združenih narodih.

(4) Datum začetka uporabe za blago, ki ga zajema carinska unija EU-Turčija, je 27. julij 2006.